****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2021.gada 1.aprīlī Nr.13

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 12:00

SĒDI ATKLĀJ plkst. 12:03

SĒDES DARBA KĀRTĪBA:

1. Par Sadarbības līguma par Covid-19 vakcinācijas centra darbības nodrošināšanu un ar to saistīto izdevumu atlīdzināšanu noslēgšanu.

SĒDI VADA – Daugavpils pilsētas domes priekšsēdētājs Igors Prelatovs.

SĒDĒ PIEDALĀS - 12 Domes deputāti – A.Broks, J.Dukšinskis, A.Gržibovskis,

L.Jankovska, R.Joksts, I.Kokina, V.Kononovs,

M.Lavrenovs, J.Lāčplēsis, I.Prelatovs

H.Soldatjonoka, A.Zdanovskis

SĒDĒ NEPIEDALĀS - 3 Domes deputāts – R.Eigims – iemesls nav zināms,

A.Elksniņš – iemesls nav zināms,

N.Kožanova – iemesls nav zināms,

SĒDĒ PIEDALĀS - pašvaldības administrācijas darbinieki:

K.Rasis, R.Golovans, M.Dimitrijeva, E.Upeniece, J.Oļenovs,

A.Jemeļjanovs, I.Šalkovskis

SĒDI PROTOKOLĒ - Domes protokolu lietvedības pārzine S.Rimicāne

**1.§ (192)**

**Par Sadarbības līguma par Covid-19 vakcinācijas centru darbības**

**nodrošināšanu un ar to saistīto izdevumu atlīdzināšanu noslēgšanu**

**M.Dimitrijeva, A.Zdanovskis, L.Jankovska, H.Soldatjonoka, V.Kononovs, A.Gržibovskis, I.Kokina, A.Broks, J.Lāčplēsis, I.Prelatovs**

M.Dimitrijeva lūdz labot lēmuma projekta visā tekstā vārdus “vakcinācijas centrs” ar daudzskaitli “vakcinācijas centri”.

A.Zdanovskis jautā, kāpēc Daugavpils reģionālā slimnīca nepiedalījās atlases procedūrā par Covid-19 vakcinācijas veikšanu?

L.Jankovska atbild, ka slimnīca nepiedalījās iepirkumā, jo ir ļoti noslogota.

H.Soldatjonoka jautā, kas vakcinācijas centros regulēs cilvēku plūsmu?

L.Jankovska skaidro, ka plūsmai sekos līdzi zemessargi, Pašvaldības policija un Sociālā dienesta darbinieki.

I.Kokina jautā, vai pie ģimenes ārstiem un poliklīnikās turpināsies vakcinācija?

L.Jankovska atbild, ka vakcinācija turpināsies.

H.Soldatjonoka jautā, cik tiesiski ir neatbildēt, kāda vakcīna ir pieejama?

L.Jankovska atbild, ka cilvēkiem ir tiesības zināt, kāda vakcīna ir pieejama.

A.Gržibovskis jautā, kāda ir nepieciešama informācija darba devējam, lai pieteiktu kolektīvu vakcinācijai? Vai tiks izsniegts dokuments par vakcinēšanos?

L.Jankovska atbild.

A.Zdanovskis jautā par transporta nodrošināšanu.

L.Jankovska atbild.

V.Kononovs lūdz nosaukt visus četrus pakalpojuma sniedzējus.

L.Jankovska atbild.

M.Lavrenovs jautā par vakcinēšanos ar Krievijas vakcīnu citu valstu robežās.

L.Jankovska atbild.

A.Broks jautā, vai varēs vakcinēt citu pašvaldību un pilsētu iedzīvotājus?

J.Lāčplēsis atbild.

Debates: A.Zdanovskis, L.Jankovska, V.Kononovs.

Pamatojoties uz likuma „Par pašvaldībām” 21.panta pirmās daļas 27.punktu, Valsts pārvaldes iekārtas likuma 61.pantu, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 62.23 punktu, Ministru kabineta 2021.gada 24.marta sēdes protokolu Nr.29 (45.§) “Noteikumu projekts “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””, atklāti balsojot: PAR – 11 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 1(V.Kononovs,), **Daugavpils pilsētas dome nolemj:**

Noslēgt trīspusēju Sadarbības līgumu ar Veselības ministriju un Nacionālo veselības dienestu par Covid-19 vakcinācijas centru darbības nodrošināšanu un ar to saistīto izdevumu atlīdzināšanu (pielikumā).

Pielikumā: sadarbības līguma projekts.

Sēdi slēdz plkst. 12.33

Sēdes vadītājs:

Domes priekšsēdētājs *(personiskais paraksts)*  I.Prelatovs

Protokoliste *(personiskais paraksts)* S.Rimicāne